kardosdrur/scandi-wiki huggingface dataset:
A Serious Man

A Serious Man er en amerikansk film fra 2009 instrueret, produceret og skrevet af Joel og Ethan Coen. Filmen foregår i 1960'erne og er baseret på Coen-brødrenes egne barndomsoplevelser i det jødisk-amerikanske miljø i Minnesota.

Medvirkende 
 Michael Stuhlbarg som Larry Gopnik
 Richard Kind som Arthur Gopnik
 Sari Wagner Lennick som Judith Gopnik
 Fred Melamed som Sy Ableman
 Aaron Wolff som Danny Gopnik
 Jessica McManus som Sarah Gopnik
 Adam Arkin som Don Milgram
 George Wyner som rabbiner Nachter
 Amy Landecker som Mrs. Samsky
 Katherine Borowitz som Mimi Nudell
 Fyvush Finkel som Reb Groshkover/Dybbuk?
 Simon Helberg som Rabbi Scott Ginzler
 Andrew S. Lentz som Mark Sallerson
 Jack Swiler som Howard Altar
 Tim Harlan-Marks som den hebræiske skolebuschauffør
 Benjy Portnoe som Ronnie Nudell
 Brent Braunschweig som Mitch Brandt
 Ari Hoptman som Arlen Finkle
 Michael Lerner som Solomon Schlutz
 David Kang som Clive
 Steve Park som Clives far

Modtagelse 
A Serious Man har generelt fået en god modtagelse. På Rotten Tomatoes er konsensus: "Blending dark humor with profoundly personal themes, the Coen brothers deliver what might be their most mature -- if not their best -- film to date", med en friskhedsprocent på 85%.

Priser og nomineringer 

 Gotham Awards (uddelt 2009)
 Best Ensemble Cast (Michael Stuhlbarg, Richard Kind og Fred Melamed), nomineret
 Best Film (Joel og Ethan Coen), nomineret

Eksterne henvisninger 
 

Amerikanske film fra 2009
Dramafilm fra USA
Engelsksprogede film
Film instrueret af Coen-brødrene
MC Meller

Bjarke Bruun kendt under kunstnernavnet MC Meller, er en dansk rapper, som oprindelig kommer fra Ringsted, og trådte ind på den danske rapscene til DM i Dansk Rap i 1997. Han har lavet musik med gruppen Mad Comix, før han sprang ud som solokunstner.

Bruuns musikalske stil er inspireret af battle rap, der højtideligt kommer fra New York. Igennem hans karriere har han haft offentlige strider med adskillige rappere, blandt andet Nemo (rapper).

Bruun udsendte ep'en Den Fede Spiller i 2005, og i 2007 udgav han albummet Hjerteblod, der bl.a medvirkede Patrick B (Årets Rapper 2005) og Majid.

Diskografi

Albums 
 2005: Den Fede Spiller EP, cd
 2007: Hjerteblod, cd
 2010: Følg Efter Mig, single

Referencer

Eksterne henvisninger 
 

Fra DR's Musikleksikon
Hiphoppere fra Danmark
Rappere fra Danmark
Tjek fødsels- og dødsår
Richard Kind

Richard J. Kind (født 22. november 1956) er en amerikansk skuespiller kendt bl.a. for sine roller i komedieserier som Vild med dig og Spin City.

Filmografi i udvalg

Film 
 Mr. Saturday Night (1992)
 Stargate (1994)
 Confessions of a Dangerous Mind (2002)
 Garfield: The Movie (2004)
 Bewitched (2005)
 A Serious Man (2009)

Tv 
 Vild med dig (1992-1999)
 Alletiders barnepige (1994), en episode
 Spin City (1996-2002)
 Even Stevens (2001), en episode
 Curb Your Enthusiasm (2002-2005), tre episoder
 Scrubs (2003-2004), fire episoder
 Less Than Perfect (2004), en episode
 American Dad! (2005), en episode
 Reba (2005), en episode
 Stargate Atlantis (2006), to episoder
 Two and a Half Men (2007), en episode

Eksterne henvisninger 

 

Skuespillere fra USA
Brad Mehldau

Den amerikanske pianist, Brad Mehldau, har op
gennem 90’erne skabt sig et ry som en af de største
nyere jazzpianister og som en fremragende bandleder.

Mehldau blev født i 1970 og kastede sig allerede i en
tidlig alder over såvel klaveret som jazzen. Efter at
have færdiggjort gymnasiet i 1988 drog den unge
pianist til New York for at hellige sig musikken. Han
studerede jazz der, ved ’The New School for Jazz and
Contemporary Music’. Op gennem starten af halvfemserne optrådte Mehldau som
pianist i en del forskellige konstellationer og
medvirkede på adskillige albums, deriblandt to med
saxofonisten Joshua Redmans gruppe.

’Introducing Brad Mehldau,’ lyder den passende titel
på Mehldaus første album under eget navn fra 1995.  En
plade der byder på to forskellige konstellationer. Til
pladens ene halvdel, tog Mehldau den fremragende
rytmegruppe bestående af trommeslageren Brian Blade og
bassisten Christian McBride, med sig fra tiden med
Redman. Men på albummets anden del var det to mindre
kendte navne, bassisten Larry Grenadier og
trommeslageren Jorge Rossy, der gjorde Mehldau
selskab. De to sidstnævntes betydning for Mehldaus videre
musikalske virke kan vel næppe overvurderes. Trioen
blev en fast konstellation, og udviklede sammen, over
ni albums på lige så mange år, et sammenspil og en
klanglig forståelse der kan måle sig med alle tiders
allerstørste jazz trioers.

Mehldaus største force er uden tvivl hans evne til at
konstruere sin helt egen verden ud af den
traditionelle jazz’s byggesten. En evne til at
formulere et originalt og friskt udtryk uden at
sprænge den traditionelle jazzmusiks rammer. Til tider
et meget intellektuelt udtryk, men altid funderet på
en sprød klanglig skønhed og en fænomenal
improvisatorisk evne. Ofte har Mehldau trukket pop- og rocknumre ind i sit
musikalske univers. Hans udgivelser byder på en hel del
fremragende versioner af forskellige Radiohead numre:
Paranoid Android, Exit Music (for a film) og Knives
Out, men også Beatles, Paul Simon og Nick Drake er
blevet trukket gennem Mehldaus jazztransformator. Den over tyve minutter lange udgave af Paranoid
Android fra solo albummet ’Live in Tokyo ’, er måske
det bedste eksempel på Mehldaus evne til give såvel
jazzen, som de numre han kaster sig over, nyt liv, og
en formidabel demonstration af Mehldaus evne til at
improvisere over, ikke bare et tema, men over
gigantiske, nærmest symfoniske, strukturer. På albummet ’Love Sublime’, har Mehldau
bevæget sig fra symfoniske strukturer og hen mod
moderne klassisk, i samarbejde med operasangerinden
Renee Fleming.

Diskografi

Albums 
 1995: Introducing Brad Mehldau
 1996-2000: The Art of The Trio I – V
 2000: Places
 2001: Largo (album)
 2004: Anything Goes
 2004: Live in Tokyo
 2006: House On Hill
 2006: ''Love Sublime'

Referencer 

Fra DR's Musikleksikon
Pianister fra USA
Confessions of a Dangerous Mind

Confessions of a Dangerous Mind er en amerikansk surrealistisk biografisk film fra 2002 instrueret af George Clooney, produceret af Steven Soderbergh, Harvey Weinstein, Bob Weinstein, og skrevet af Charlie Kaufman. Filmen er baseret på tv-vært Chuck Barris' selvbiografi af samme navn. Confessions of a Dangerous Mind er George Clooneys debut som instruktør.

Filmen blev godt modtaget af anmelderne og hovedrolleindehaveren Sam Rockwell vandt da også Sølvbjørnen i Berlin for bedste skuespiller. Dette til trods blev Confessions of a Dangerous Mind ikke nogen biografsucces og tjente sig kun knap ind med et budget på tredive millioner dollars og en indtjening på treogtredive millioner.

Medvirkende 
 Sam Rockwell
 Drew Barrymore
 George Clooney
 Julia Roberts
 Rutger Hauer
 Jerry Weintraub
 Robert John Burke
 Michael Ensign
 Maggie Gyllenhaal
 Richard Kind

Modtagelse 
Confessions of a Dangerous Mind fik en god modtagelse af anmelderne, bl.a. på Rotten Tomatoes er konsensus: "Rockwell is spot-on as Barris, and Clooney directs with entertaining style and flair", med en friskhedsprocent på 78%.

Priser og nomineringer 

 Filmfestivalen i Berlin (uddelt 2003)
 Sølvbjørnen for bedste skuespiller (Sam Rockwell), vandt
 Guldbjørnen for bedste film (George Clooney), nomineret

 Critics Choice Award (uddelt 2003)
 Bedste manuskriptforfatter (Charlie Kaufman), vandt

Eksterne henvisninger 
 
 Confessions of a Dangerous Mind på Box Office Mojo

Dramafilm fra USA
Amerikanske film fra 2002
Film baseret på bøger
Engelsksprogede film
Menfolk

Menfolk er et dansk rockband bestående af trommeslageren Per Chnöeldh, forsanger og guitarist Lars Thor og bassisterne Søren Kirk Jakobsen og Per Jørgensen.

Deres første udgivelse kom i 2001, og blev positivt modtaget. Deres næste udgivelse var sammen med Barra Head og udkom i 2004. Deres debutalbum, Colossus, udkom i november 2005 og blev fulgt op med en turné i Tyskland, Frankrig, Belgien og Luxembourg. Deres seneste album, Beast One /Man Nil, udkom i 2010, både på vinyl og som digitalt download.

Diskografi

Albums 
 2005: Colossus
 2010: Beast One/Man Nil

Referencer 

Fra DR's Musikleksikon
Rockgrupper fra Danmark
Sam Rockwell

Sam Rockwell (født 5. november 1968) er en amerikansk skuespiller, der bl.a. har medvirket i film som Den Grønne Mil fra 1999, Confessions of a Dangerous Mind fra 2002 samt Three Billboards Outside Ebbing, Missouri fra 2017. Sidstnævnte indbragte ham blandt andet en Oscar og BAFTA-prisen for bedste mandlige birolle.

Filmografi

Referencer

Eksterne henvisninger 

 

Skuespillere fra Californien
Oscar for bedste mandlige birolle
Amerikanere i 1900-tallet
Amerikanere i 2000-tallet
Ludwig Harms

Georg Ludwig Detlef Theodor Harms (født 5. maj 1808 i Walsrode, død 14. november 1865 i Hermannsburg), var en tysk præst og grundlægger af Hermannsburg-Missionen, bror til Theodor Harms.

Harms fik sin teologiske uddannelse i Göttingen, hvor han i slutningen af sin studietid blev dybt religiøst greben af kristendommen. Han levede nu en del år som huslærer og kom i denne tid i nær berøring med mange kristelige kredse i Nordtyskland og var virksom for at oprette en missionsforening i Lauenburg. I 1844 blev han hjælpepræst hos sin fader og ved dennes død 1849 hans efterfølger i Hermannsburg.

Her skabte han et meget rigt menighedsliv først og fremmest ved sin prædiken, men dernæst også ved sin ivrige sjælesorg. Han havde ikke særlig fremragende gaver i nogen retning, men var en helstøbt personlighed, der nævnede tingene ved deres rette navn, hvad enten han stod på prædikestolen eller færdedes blandt folk.

Sognet blev helt forvandlet. Søndagen helligholdtes strengt, kirken var altid fuld, af et folketal på 2500 var der 9000 alterbesøg årlig. Der blev givet 24 000 Reichsmark til hedningemissionen, medens der ikke var en eneste tigger inden for sognet. Han grundlagde der en missionsmenighed, der var i stand til at bære Hermannsburg-Missionen.

Af hans værker er de bekendteste: Evangelienpredigten (12. oplag, 1892, på norsk i to forskellige oversættelser, sidste oplag 1868), Epistelpredigten (8. oplag 1890), Goldene Apfel in silbernen Schaten (6. oplag 1875, norsk oversættelse 3. oplag 1875), Die Psalmen Davids (1867, oversat på dansk af Carl Krogh, 1872) og (på plattysk) Honnig. Vertelln und Utleggen in sin Modersprak (2. oplag 1872).

Kilder 

 

Teologer fra Tyskland
Tyskere i 1800-tallet
Faglitterære forfattere fra Tyskland
Salmonsens
Jason Moran

Det var lyden af Thelonious Monks klaver, der satte en ganske ung Jason Moran i gang med tangenterne. Dermed var Moran allerede fra starten af sin karriere fanget ind af jazzen til venstre for hovedstrømmen.

Han forfulgte sin jazzinteresse i skoletiden i Houston, hvor han studere på musiklinjen. Moran fortsatte sine jazzstudier i New York på Manhattan School of Music, hvor han blev undervist af bl.a. pianister som Jaki Byard og Andrew Hill, der blev han store inspiratorer.

I 1997, da Moran endnu ikke var færdig med sine studier, kom han i kontakt med saxofonisten Greg Osby, som straks hyrede Moran til en europæisk turne.
Dermed var Jason Morans skæbne beseglet. Han medvirkede på Osbys indspilninger for Blue Note og debutede selv med cd'en Soundtrack to Human Motion i i 1999.

Moran dannede sin egen trio sammen med bassisten Taurus Mateen og trommeslageren Nasheet Waits, og med disse to musikere har han skabt en gruppe, 'Jason Moran & Band Wagon', der ved sine koncerter arbejder med en utrolig intensitet, energi og rytmisk kompleksitet.

Trioen udgav cd'en Facing Left og dermed har Moran klart angivet sin musikalske orientering. Han er også inspireret af rap og hip hop, men holder sig til flyglet i et univers der rummer både Bela Bartok, Björk, Robert og James P. Johnson, Duke Ellington, Thelonious Monk, Andrew Hill, Jaki Byard og Afrika Bambaataa.

Jason Moran er desuden stærkt inspireret af film og soundtracks og moderne kunst og design. Moran med tilnavnet 'Jamo' har også benyttet veteransaxofonisten Sam Rivers på sin kritikerroste cd Black Stars og på soloklaver cd'en You Got To Be Modernistic spænder han lige fra James P. Johnson strideklaver til hip-hop og klassisk klaverromantik af Robert Schumann.

Jason Moran blev i 2015 udnævnt til adjungeret professor på Rytmisk Musikkonservatorium (RMC) i København, hvor han med jævne mellemrum afholder workshops og masterclasses.

Diskografi

Albums 
 1999: Soundtrack to Human Motion
 2000: Jason Moran Trio: Facing Left
 2001: Jason Moran & Bandwagon: Black Stars
 2002: Modernistic
 2006: Artist in Residence

Referencer 

Fra DR's Musikleksikon
Jazzmusikere fra USA
Ed Motta

Eduardo "Ed" Motta (født Rio de Janeiro, 17. August 1971) er en brasiliansk MB, rock, soul, funk og jazzmusiker.

Siden midten af 80'erne har den brasilianske sanger og multimusiker Ed Motta leveret livsglade kompositioner, der trækker tråde til en smeltedigel af genrer. Genrer, der dog altid krydres med et personligt touch fra mesteren med den imponerende flair for at få musikken til at swinge

Ed Motta blev født i Rio de Janeiro i 1971 som nevø til sangeren og komponisten Tim Maia – manden bag den brasilianske soulmusik. Han voksede op mellem stakkevis af plader, hvilket har givet ham et meget bredt musikalsk udsigtspunkt. Han har været vist omkring genremæssigt – blandt de mest oplagte genrer kan nævnes: soul-funk, pop-rock, disco, jazz, amerikanske standarder og over til mere eksotiske og løsslupne genrer som bossanova, reggae, samba og carioca/ballroom.

Han albumdebuterede som en del af gruppen Conexao Japeri i 1988. Efter et par udgivelser blev det dog klart, at talentet var ment til en solokarriere. Første soloalbum, den poppede jazzplade Entre e Ouca, udkom i 1992 og gav smag for en international karriere. Han rykkede derfor teltpælene op og flyttede til New York med sin kone og begyndte at bevæge sig i retning af klassisk musik, amerikanske standarder og Hollywood soundtracks.

Tilbage i Brasilien (omkring 1997) fortsatte han karrieren – hovedsageligt med soundtracks – der nu gik i retning af MPB – fællesbetegnelsen for populære brasilianske (danse)genrer som bossanova, samba, choro og carioca.

Senest har Ed Motta udgivet albummet Aystelum i 2006.

Diskografi

Albums 
 1988: Ed Motta E Conexao Japeri
 1997: Manual Practico Para Festas
 2000: As Segunda Intencoes
 2003: Poptical
 2006: Aystelum

Eksterne henvisninger 

 Ed Motta på DRs musikleksikon

Jazzpianister
Fra DR's Musikleksikon
Musikere fra Brasilien
Personer fra Rio de Janeiro
Michael Stuhlbarg

Michael Stuhlbarg (født 5. juli 1968) er en amerikansk teaterskuespiller, der også har medvirket i film, bl.a. Ridley Scotts Body of Lies , Coen-brødrenes A Serious Man og Men in Black 3.

Filmografi 
 Men in Black 3 (2012)
 Pawn Sacrifice (2014)
Arrival (2016)
 The Shape of Water (2017)
 Call Me by Your Name (2017)
 The Post (2017)

Ekstern henvisning 
 

Skuespillere fra USA
Modermærke

Modermærker er en samling af pigmentceller i huden. Modermærker er typisk brunlige eller rødlige og kan have forskellige former og størrelser. Modermærker kommer med alderen, og de ses derfor forholdsvis sjældent hos nyfødte og små børn. I gennemsnit har et voksent menneske cirka 25 modermærker.

Modermærkekræft (malignt melanom) opstår i pigmentceller. Derfor vil modermærkekræft oftest – men ikke altid – starte i et modermærke.

Eksterne henvisninger 
Patienthaandbogen.dk – om modermærker.

Hud
Ms. John Soda

Ms. John Soda er et elektonisk dance band fra Tyskland Skrattende samplede beats, velspillede mikro-rytmiske guitarer og synthesizerfigurer med spinkle kropsbygninger er hvad, der bobler op af flaskerne, når gruppen med det fantastiske navn Ms. John Soda finder oplukkeren frem fra lommen.

Ms. John Soda er et sideprojekt for henholdsvis Micha Acher fra Notwist & Tied + Tickled Trio og Stephanie Böhn fra krautrock-gruppen Couch, der i Ms. John Soda pryder den kras poppede og lettere melankolske indietronica sound med halvt sungne, halvt talte tekster på engelsk med umiskendelig tysk accent.

I 2002 udgav gruppen det roste album 'No P. or D.' på det tyske electronica-label Morr Music, der blev fulgt af EP'en 'While Talking' året efter. To udgivelser, der for alvor var med til at sætte indietronicaen på verdenskortet.

Med 'Notes and the Like' fra 2006 manifesterede Ms. John Soda, som en af genrens førende navne.

Diskografi

Albums 
 2002: No P. or D.
 2003: While Talking EP
 2006: Notes and the Like

Referencer 

 Officiel webside
 Ms. John Soda at The Indie Music Database

Fra DR's Musikleksikon
Musikgrupper fra Tyskland
Thomas Fig

Thomas Fig (født 30. marts 1977) er en dansk fodboldspiller, der spiller i Sottomarina Lido

Biografi 
Thomas er forsvarsspiller og har tidligere spillet i bl.a. Vejle Boldklub, Calcio Padova, Bassano Virtus, Monselice.

Han er bror til Henrik Fig.

Fodboldspillere fra Danmark
Fodboldspillere fra Vejle Boldklub
Personer fra Vejle
Carter Burwell

Carter Burwell (født 18. november 1955) er en amerikansk filmkomponist, kendt bl.a. for sit samarbejde med Coen-brødrene og Spike Jonze.

Udvalgt filmografi 

 Blood Simple (1984)
 Raising Arizona (1987)
 Miller's Crossing (1990)
 Barton Fink (1991)
 Wayne's World 2 (1993)
 The Hudsucker Proxy (1994)
 Fargo (1996)
 Fear (1996)
 Gods and Monsters (1998)
 The Big Lebowski (1998)
 Three Kings (1999)
 Being John Malkovich (1999)
 The Man Who Wasn't There (2002)
 Adaptation (2002)
 Intolerable Cruelty (2003)
 Kinsey (2004)
 The Ladykillers (2004)
 The Alamo (2004)
 The Hoax (2006)
 No Country for Old Men (2007)
 Before the Devil Knows You're Dead (2007)
 In Bruges (2008)
 Burn After Reading (2008)
 A Serious Man (2009)
 Villy Vilddyr - og landet med de vilde krabater (2009)

Eksterne henvisninger 
 
 

Komponister fra USA
Filmkomponister fra USA
Personer fra New York City
Anne-Sophie Mutter

Anne-Sophie Mutter (født 29. juni 1963)  er en tysk violinist, der begyndte sin internationale karriere, da hun i 1977 var solist ved Salzburg Pinsekoncerter, en koncert som blev dirigeret af Herbert von Karajan.

I 1979 blev hun udnævnt til årets kunstner og modtog "Deutscher Schallplattenpreis" – en pris hun fik igen i 1991.

Siden sit internationale gennembrud har Anne-Sophie Mutter været en efterspurgt kammermusiker og solist, som sammen med verdens førende orkestre og dirigenter har givet koncerter over alt i Europa, USA og Asien.

Anne-Sophie Mutter modtog Léonie Sonnings Musikpris på 400.000 kr. ved en koncert torsdag den 22. februar 2001 i Tivolis Koncertsal, København.

I august 2002 giftede hun sig, som 39 årig, med den 73 årige dirigent, pianist og komponist m.m. Andre Previn. De blev skilt igen i september 2006.

Måneden efter offentliggjorde Mutter, at hun trækker sig tilbage som scenekunstner på sin 45 års fødselsdag i 2008.

En af Anne-Sophie Mutters yndlingskunstnere er den danske maler Asger Jorn. Hun har flere ting af Jorn som hun holder meget af.

På pressemøder kan hun få selv drevne journalister i knæ ved at bede om begavede musikspørgsmål – og forlade rummet, hvis nogen tillader sig at stille alt for ugebladsagtige spørgsmål.

Flere af tidens store komponister har skrevet musik til hende, og på cd har hun indspillet alle de store klassiske violinkoncerter samt ny violinmusik af bl.a. Lutoslawski, Penderecki, Lionel Bart, Norbert Moret og Wolfgang Rihm. For Pendereckis 2. violinkoncert har hun modtaget to grammy'er.

Referencer

Eksterne henvisninger 

Fra DR's Musikleksikon
Violinister fra Tyskland
Musikere fra Tyskland
Modtagere af Léonie Sonnings musikpris
Æresdoktorer ved NTNU
Hans Dynesen

Hans Dynesen (25. september 1870 i Aarhus – 14. december 1939) var en dansk skuespiller, talelærer og foredragsholder.

Hans Dynesen filmdebuterede i den dansk/svenske stumfilm Massösens offer fra 1910. Som dog blev totalforbudt af den svenske censur. Efter Massösens offer medvirkede han i en række film fra forskellige danske og svenske produktionsselskaber. I perioden 1917 – 1920 hovedsageligt Nordisk Films Kompagni.

Filmografi

Eksterne henvisninger 
 

Stumfilmskuespillere fra Danmark
Rasmus Møbius

Rasmus Theis Rasmussen Møbius er en dansk producer og dj indenfor electronica og dub-genren.

Rasmus Møbius var på et tidspunkt aktiv på den danske elektroniske musikscene. Han har udgivet hos pladeselskabet Statler & Waldorf, for hvem han lavede remix og udgav soloalbummet Medicine Walk i 2006. Han arbejdede også sammen med Mads Gelting i projektet Brus, og sammen med Anders Christophersen som gruppen Melk, der i 2005 udgav albummet Sports, hvor de blandt andet havde Ane Trolle og Gisli som vokale gæstesolister.

Referencer

Eksterne henvisninger 
 Rasmus Møbius på Discogs

Musikere fra Danmark
Fra DR's Musikleksikon
Roger Deakins

Roger Antony Deakins (født 24. maj 1949) er en engelsk BAFTA Award-vindende filmfotograf, der bl.a. har arbejdet på Coen-brødrenes film. Deakins har hele 15 gange været nomineret til en Oscar for bedste fotografering.

Deakins har modtaget Oscar-statuetten to gange. I 2018 vandt han en Oscar for sit arbejde på Blade Runner 2049 og i 2020 vandt han for 1917.

Udvalgt filmografi 
 1917 (2019)
 The Goldfinch (2019)
 Blade Runner 2049 (2017)
 Hail, Caesar! (2016)
 Sicario (2015)
 Unbroken (2014)
 Prisoners (2013)
 Skyfall (2012)
 In time (2011)
 True Grit (2010)
 The Company Men (2010)
 A Serious Man (2009)
 Revolutionary Road (2008)
 The Reader (2008)
 Doubt (2008)
 WALL-E (2008)
 The Assassination of Jesse James by the Coward Robert Ford (2007)
 No Country for Old Men (2007) 
 In the Valley of Elah (2007)
 Jarhead (2006)
 The Ladykillers (2004) 
 The Village (2004)
 Intolerable Cruelty (2003)
 House of Sand and Fog (2003)
 The Man Who Wasn't There (2001)
 A Beautiful Mind (2001)
 O Brother, Where Art Thou? (2000) 
 The Big Lebowski (1998) 
 Kundun (1997)
 Fargo (1996)
 Dead Man Walking (1995)
 The Hudsucker Proxy (1994) 
 The Shawshank Redemption (1994)
 Barton Fink (1991)

Eksterne henvisninger 

 

Filmfotografer
Filmfolk fra Storbritannien
Oscar for bedste fotografering